**Mi-e dor de tine...**

*ElenaJ*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor de tine, om frumos!

Mi-e dor de chipul tău senin!

Mi-e dor de zâmbetu-ți spumos,

De sfletu-ți ca din penin!

Te caut printre amintiri

Și-mi bate inima nebună.

Un om cu vise și iubiri

Scăldate-n Soare și în Lună...

Mi-e dor de tine! Mor de dor!

Și-mi pare că te-au dus departe...

Te stingi, copilă! Și eu mor...

Tablouri vii, cu rame sparte.

Eu te știam o luptătoare,

Râvneai la podium, la delir!

Tu îmi spuneai că dacă doare,

Înnozi speranțe fir cu fir...

Mi-e dor de tine și te strig!

Tu nu m-auzi nici dacă țip.

Te-au aruncat în vânt și-n frig

Și ești neghină în nisip.

Tu nu mai ai în ochi sclipire

Și zâmbești fals, teatral dar fin.

Te-ai agățat de o iubire

Ce ți-a fost aer și venin...

Mi-e dor de tine! Un dor greu...

Mi-e dor de tine! Dureros...

Mi-e dor de tine fiindcă-s eu!

Mi-e dor de tine, om frumos...